*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*164. számú előterjesztés*

Bátaszék Város Önkormányzata Képviselő-testületének 2017. július 13-án,

16,00 órakor megtartandó RENDKÍVÜLI ülésére

*Szekszárd és várostérsége foglalkoztatási paktum elnevezésű együttműködési megállapodás módosítása*

|  |
| --- |
| **Előterjesztő:** dr. Bozsolik Róbert polgármester  **Készítette:**  Takácsné Gehring Mária aljegyző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság 2017. 07. 13. |

**Tisztelt Képviselő- testület!**

A képviselő-testület a januári ülésén tárgyalta és a 8/2017.(I.25.) önkormányzati határozatával hagyta jóvá a „Szekszárd és várostérsége foglalkoztatási paktum” elnevezésű együttműködési megállapodást, melyet a Tolna Megyei Kormányhivatal, a Tolna Megyei Önkormányzat és a Tolna Megyei Kereskedelmi és Iparkamara mellett kilenc önkormányzat – köztük önkormányzatunk is –, két egyesület és egy alapítvány írt alá.

Az együttműködési megállapodás X. pontja értelmében a feleknek félévente felül kell vizsgálniuk a megállapodás tartalmát, illetve a befogadott csatlakozási nyilatkozatok alapján módosítani szükséges azt.

A megállapodás aláírása óta eltelt fél évben 59 szervezet jelezte csatlakozási szándékát, melyet a Konzorciumi Tanács jóváhagyott. Fentiekre figyelemmel a szerződést immáron 74 szervezettel kellene aláíratni ahhoz, hogy a csatlakozni kívánók partnerré váljanak, mely igen nagy terhet ró valamennyi partnerre.

Mindezekre figyelemmel szükséges lenne a megállapodás módosítása, melynek elfogadása esetén a partnerségi nyilatkozat (1. sz. melléklet) Konzorciumi Tanács általi jóváhagyását követően a csatlakozási nyilatkozat (2. sz. melléklet) aláírásával teljes értékű partnerré és paktum taggá válik a csatlakozni kívánó szervezet.

Fentiek alapján kérem a határozati javaslat elfogadásával az együttműködési megállapodás módosításának jóváhagyását.

# H a t á r o z a t i j a v a s l a t :

**a „Szekszárd és várostérsége foglalkoztatási paktum” elnevezésű együttműködési megállapodás módosítására**

Bátaszék Város Önkormányzatának Képviselő-testülete

1. a 8/2017.(I.25.) önk-i határozattal jóváhagyott „Szekszárd és várostérsége foglalkoztatási paktum” elnevezésű együttműködési megállapodás módosítását – a határozat melléklete szerinti tartalommal – jóváhagyja, egyben
2. felhatalmazza a város polgármesterét annak aláírására, valamint felkéri a város jegyzőjét az ellenjegyzésre.

*Határidő*: 2017. július 15.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*: Szekszárd Megyei Jogú Város Polgármestere

BKÖH Pénzügyi Iroda

Irattár